Barbara Morgan
Barbara Radding Morgan (sündinud 28. novembril 1951) on Ameerika Ühendriikide õpetaja ja endine astronaut. Morgan osales 1985. aastal NASA projektis "Õpetaja kosmoses", ning sai Christa McAuliffe´i asendajaks ja pidi kosmosesse minema juhul, kui McAuliffe oleks mingil põhjusel missioonilt eemaldatud. McAuliffe jäi missioonile ja hukkus koos ülejäänud meeskonnaga Challengeri katastroofis. Morgan liitus 1996. aastal NASA astronaudikorpusega ja osales 2007. aastal missioonil STS-118.